আমানিটা সিনেরিওভেলাটা (Amanita cinereovelata) হলো আমানিটাসেয়ী (Amanitaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এটি জেনাস আমানিটা, সাবজেনাস লেপিডেলা, সেকশন লেপিডেলার অন্তর্ভুক্ত। এই মাশরুমটি বাংলাদেশের উত্তরাঞ্চল ঠাকুরগাঁও জেলার পীরগঞ্জ উপজেলার থুমনিয়া শাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোলজিক্যাল প্রোগ্রেস এ বিশদভাবে বর্ণনা করা হয়েছে।